**Forsikring af frivillige**

**(Til frivillige)**

**Det anbefales at du altid undersøger om din forening eller evt. offentlig institution stiller en forsikring til rådighed, før du begynder at udføre frivillige opgaver for den.**

* Man kan ikke regne med at foreninger/offentlige institutioner har tegnet en kollektiv ulykkesforsikring eller en erhvervsansvarsforsikring, og selv hvis de har tegnet en forsikring, er det ikke sikkert at du som frivillig er dækket af denne.

**Hvorfor skal jeg tegne en forsikring, når jeg arbejder som frivillig?**

* Hvis du forvolder skade på personer eller ting, kan du komme til at betale erstatning.
* Hvis du selv kommer til skade eller lider tab under udførelse af frivilligt arbejde, får du ingen erstatning, vis du ikke er forsikret.

**Hvilke forsikringer skal jeg tegne som frivillig?**

**1. Familieforsikring:**

Har du en familieforsikring vil der automatisk indgå en ansvarsforsikring.

* Du undgår selv at erstatte for en person eller tingskade, som du har påført.
* F.eks. Hvis du kommer til at smadre 20 af foreningens vinglas til en koncert, fordi bunden gik ud af papkassen, vil du selv skulle dække denne omkostning, hvis ikke du har tegnet en familieforsikring.
* Dækker alle i familien (husstanden).
* Egen personskade dækkes ikke af en familieforsikring.
* Hvis du påfører skader på personer eller ting *med vilje*, vil du selv skulle erstatte tabet, selvom du har tegnet en familieforsikring.

Forekommer en skade, skal skaden meldes til dit eget forsikringsselskab.

**2. Egen personskade:**

Hvis du, medens du udfører frivillige opgaver for en forening/offentlig institution, kommer til skade, vil foreningen eller organisationen som udgangspunkt ikke dække, i det du som frivillig stiller dig selv til rådighed.

**- Undtagelse (arbejdsskadeforsikring)**

* Hvis du har indgået en kontrakt med foreningen.
* Hvis du udfører et bestemt arbejde hvor der eksisterer et ”over- og underordnelsesforhold”, dvs. et ansættelseslignende forhold

Hvis din forening eller offentlige institution ikke stiller en forsikring til rådighed for personskader, er det vigtigt at du sikrer dig selv ved at tegne en ulykkesforsikring.

**Være opmærksom på at der er to definitioner på ulykkesforsikringer:**

1. **Fritidsulykkesforsikring**

* Dækker kun ulykker som opstår i ens fritid.
* Dækker ikke hvis man er omfattet af en arbejdsskade-forsikring.

1. **Heltidsulykkesforsikring**

* Nødvendig hvis du ikke er dækket af en arbejdsskade-forsikring.
* Dækker ulykker hele døgnet.

**Fem gode råd til frivillige om forsikringer:**

1. Det er vigtigt, at du selv er opmærksom på om din forening/offentlige institution har tegnet en forsikring for frivillige.
2. Spørg din forening/offentlige institution før du begynder som frivillig.
3. Er du i tvivl om forsikringsforholdene i din familie, skal du kontakte et forsikringsselskab.
4. Hvis du vil forsikre dig som frivillig, indhent rådgivning og tilbud fra flere forsikringsselskaber.
5. Gør brug af råd og vejledning fra Frivilligcenter Kerteminde.